Tvennir tónleikar fara fram í kvöld þar sem aðgangseyrir er enginn og ætti því ekkert að stöðva músíkaðdáendur að mæta . Funky Kex-max fer fram í næstu viku og einnig er lag að næla sér í síðustu miðana á Valdimar og fjölskyldu . Brjálaðir tónleikar á Hressingarskálanum Plötuútgáfan Post-dreifing boðar til risafögnuðar á Hressingarskálanum í kvöld 6. desember . Sveitirnar Korter í Flog , Stirnir , Tucker Carlson Jonestown Massacre og GRÓA koma saman með „ meintum brotavilja “ . Tónleikarnir hefjast klukkan 20 og er frítt inn . Í dag , föstudaginn 6. desember , mun hljómsveitin Airloop halda útgáfuteiti í Lucky Records á Rauðarárstíg í tilefni af útgáfu plötunnar STREYMI . Platan fær að hljóma og jafnvel verða örfá lög spiluð „ live “ . Allir velkomnir meðan húsrúm leyfir . Enginn aðgangseyrir , bara gaman . Funky Kexmas-tónleikar á Kex Hostel Hinir árlegu Funky Kexmas-tónleikar verða haldnir á Kex Hostel fimmtudagskvöldið 12. desember . Stórsveit Samúels Jóns Samúelssonar kemur með jólin og kennir gestum sitthvað um hinn sanna jólaanda . Ekkert stress , engar áhyggjur , bara kærleikur , gleði , samvera og rjúkandi heitt fönk . Ókeypis er inn á tónleikana og verður opið svo lengi sem húsrúm leyfir . Jólatónleikar – Valdimar og Fjölskylda Valdimar Guðmundsson þarf vart að kynna en hann hefur verið einn þekktasti og dáðasti söngvari landsins undanfarin áratug . Hljómsveit hans , Valdimar , hefur víða gert garðinn frægan og þar að auki státar hann af glæsilegum sólóferli . Nú hefur Valdimar sett saman í hljómsveit , með valinn mann í hverju rúmi , sem hefur fengið nafnið Fjölskyldan . Valdimar og Fjölskylda býður til hátíðartónleika í Hörpu þann 12. desember þar sem ekkert verður til sparað og leikin verða uppáhaldsjólalög Valdimars í bland við eigið efni með hátíðarbrag . Miðasala er á harpa.is og tix.is .